
住谞讛讚专讬谉 讛 注"讗 - 驻讬专讜砖 砖讟讬讬谞讝诇抓

讜讗诐 讛讬讛 讛讚讬讬谉 诪讜诪讞讛 诇专讘讬诐 讛专讬讛讜 讚谉 讗驻讬诇讜 讘讛讬讜转讜 讬讞讬讚讬. 诪住讜驻专, 讗诪专 专讘 谞讞诪谉: 讻讙讜谉 讗谞讗 [讗谞讬] 讗讚诐 讻诪讜谞讬 讚谉 讚讬谞讬 诪诪讜谞讜转 讘讬讞讬讚讬. 讜讻谉 讗诪专 专' 讞讬讬讗: 讻讙讜谉 讗谞讗 [讗谞讬] 讚谉 讚讬谞讬 诪诪讜谞讜转 讘讬讞讬讚讬.


讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐]: 诪讛 驻讬专讜砖 "讻讙讜谉 讗谞讗" [讗谞讬], 讘讚讘专讬 讞讻诪讬诐 讗诇讛? 讛讗诐 诪砖诪注讜: 讚讙诪讬专谞讗 讜住讘讬专谞讗 讜谞拽讬讟谞讗 专砖讜转讗 [砖诇诪讚转讬 讜拽讬讘诇转讬 诪专讘讜转讬 讜讛讙注转讬 诇讚专讙讛 诇讛讘讬谉 诪讚注转讬 讜拽讬讘诇转讬 专砖讜转] 诪专讗砖 讛讙讜诇讛 砖讛讜讗 讛专砖讜转 讛诪讜住诪讻转 诇讻讱, 讝讛 讛专砖讗讬 诇讚讜谉 讘讬讞讬讚, 讗讘诇 诪讬 砖诇讗 谞拽讬讟 专砖讜转讗 [拽讬讘诇 专砖讜转] 诪专讗砖 讛讙讜诇讛 鈥� 讚讬谞讬讛 [讚讬谞讜] 讘讬讞讬讚 诇讗 讚讬谞讗 [讚讬谉]. 讗讜 讚讬诇诪讗 [砖诪讗]: 讗祝 注诇 讙讘 [讗祝 注诇 驻讬] 砖诇讗 谞拽讬讟 专砖讜转讗 [拽讬讘诇 专砖讜转] 鈥� 讚讬谞讬讛 讚讬谞讗 [讚讬谞讜 讚讬谉]?


讜诪爪讬注讬诐: 转讗 砖诪注 [讘讜讗 讜砖诪注] 专讗讬讛 诇讚讘专 诪诪讛 砖诪专 讝讜讟专讗 讘专讬讛 [讘谞讜] 砖诇 专讘 谞讞诪谉 讚谉 讚讬谞讗 [讚讬谉] 诪住讜讬讬诐 讜讟注讛 讘讜, 讗转讗 诇拽诪讬讛 [讘讗 诇驻谞讬] 专讘 讬讜住祝 诇砖讗讜诇 诪讛 注诇讬讜 诇注砖讜转. 讗诪专 诇讬讛 [诇讜]: 讗诐 讘注诇讬 讛讚讬谉 拽讬讘诇讜讱 注诇讬讬讛讜 [注诇讬讛诐], 讜讛住讻讬诪讜 砖谞讬讛诐 砖讗转讛 诇讘讚讱 转讚讜谉 讗讜转诐 鈥� 诇讗 转砖诇诐, 讗讬谉 讗转讛 讞讬讬讘 诇砖诇诐, 讜讗讬 [讜讗诐] 诇讗 拽讬讘诇讜讱 讗诇讗 讻驻讗讜诐 诇讬讚讜谉 讘驻谞讬讱 鈥� 讝讬诇 砖诇讬诐 [诇讱 讜砖诇诐]. 注诇 讻诇 驻谞讬诐 砖诪注 诪讬谞讛 [诇诪讚 诪讻讗谉] 砖讙诐 讻讬 [讻讗砖专] 诇讗 谞拽讬讟 专砖讜转讗 [拽讬讘诇 专砖讜转 诪专讗砖 讛讙讜诇讛] 鈥� 讚讬谞讬讛 讚讬谞讗 [讚讬谞讜 讚讬谉], 砖讻谉 讙诐 讘诪拽专讛 砖注诇讬讜 诇讞讝讜专 讜诇砖诇诐 讗讜诪专讬诐 讗谞讜 砖讚讬谞讜 讚讬谉, 讜讗讬谉 讗谞讜 讗讜诪专讬诐 砖讘讟诇讛 讛讻专注转讜 诪注讬拽专讛 讜讬讞讝讬专讜 讛诪转讚讬讬谞讬诐 讗转 讛讻住祝 讜讬讚讜谞讜 砖讜讘 讘驻谞讬 讘讬转 讚讬谉 讗讞专, 讛专讬 砖讬讞讬讚 诪诇讜诪讚 讜诪讜诪讞讛 专砖讗讬 诇讚讜谉 讘讬讞讬讚. 讜诪住讻诪讬诐: 讗讻谉 砖诪注 诪讬谞讛 [诇诪讚 诪讻讗谉] 砖讻谉 讛讜讗 讛讚讬谉.


讗 讗诪专 专讘: 讛讗讬 诪讗谉 讚讘注讬 诇诪讬讚谉 讚讬谞讗 讜讗讬 讟注讛 诪讬讘注讬 诇诪讬驻讟专讗 [诪讬 砖专讜爪讛 诇讚讜谉 讚讬谉, 讜讗诐 讬讟注讛 专讜爪讛 讛讜讗 诇讛讬驻讟专] 讜诇讗 讬爪讟专讱 诇砖诇诐 诇诪讬 砖讞讬讬讘讜 讘讟注讜转 鈥� 诇讬砖拽讜诇 专砖讜转讗 诪讘讬 专讬砖 讙诇讜转讗 [砖讬拽讘诇 专砖讜转 诇讚讜谉 诪讘讬转 专讗砖 讛讙讜诇讛]. 讜讻谉 讗诪专 砖诪讜讗诇: 讘诪拽专讛 讻讝讛 诇砖拽讜诇 专砖讜转讗 诪讘讬 专讬砖 讙诇讜转讗 [砖讬拽讘诇 专砖讜转 诪讘讬转 专讗砖 讛讙讜诇讛], 砖讻讬讜谉 砖拽讬讘诇 专砖讜转 诇讚讜谉, 讛专讬 讙诐 讛讻专注讛 诪讜讟注讬转 砖诇讜 讗讬谉 诇讘讟诇讛, 讜讻讗讬诇讜 诇讗 讟注讛. 讻讬讜谉 砖谞转讘专专讛 讛讞砖讬讘讜转 砖讬砖 讘拽讘诇转 专砖讜转 诪专讗砖 讛讙讜诇讛, 讚谞讬诐 讘讚讘专 讛讬拽驻讛 砖诇 住诪讻讜转讜.


驻砖讬讟讗 [驻砖讜讟] 讛讜讗, 讻讬 诪讛讻讗 诇讛讻讗 [诪讻讗谉 诇讻讗谉], 讻诇讜诪专, 专砖讜转 诪专讗砖 讛讙讜诇讛 砖讘讘讘诇 诇讚讜谉 讘讘讘诇, 讜诪讛转诐 诇讛转诐 [讜诪砖诐 诇砖诐], 专砖讜转 诪讛谞砖讬讗 砖讘讗专抓 讬砖专讗诇 注讘讜专 讘谞讬 讗专抓 讬砖专讗诇 鈥� 诪讛谞讬 [诪讜注讬诇讛] 专砖讜转 讝讜, 讜诪讛讻讗 诇讛转诐 [讜诪讻讗谉 诇砖诐] 鈥� 谞诪讬 诪讛谞讬 [讙诐 讻谉 诪讜注讬诇讛], 诪砖讜诐 砖住诪讻讜转 专讗砖 讛讙讜诇讛 讙讚讜诇讛 诪砖诇 讛谞砖讬讗. 讚讛讻讗 [砖讻讗谉] 讘讘讘诇 讛讜讗 砖讘讟 诪讜砖诇讬诐, 砖讬砖 讘讬讚讜 砖诇讟讜谉 诪诪砖讬, 讜讛转诐 [讜砖诐] 讛谞砖讬讗 讘讗专抓 讬砖专讗诇 讛讜讗 诪讞讜拽拽 讘诇讘讚.


讻讚转谞讬讗 [讻驻讬 砖砖谞讬谞讜 讘讘专讬讬转讗] 注诇 讛讻转讜讘: "诇讗 讬住讜专 砖讘讟 诪讬讛讜讚讛 讜诪讞讜拽拽 诪讘讬谉 专讙诇讬讜 注讚 讻讬 讬讘讗 砖讬诇讛" (讘专讗砖讬转 诪讟, 讬), 讜驻讬专讜砖讜 砖讗祝 讘讝诪谉 讛讙诇讜转 诇驻谞讬 讘讬讗转 讛诪砖讬讞 ("砖讬诇讛") "诇讗 讬住讜专 砖讘讟 诪讬讛讜讚讛" 鈥� 讗诇讜 专讗砖讬 讙诇讬讜转 砖讘讘讘诇 砖专讜讚讬谉 讗转 讬砖专讗诇 讘砖讘讟 讜讻讞 讘讬讚诐. "讜诪讞拽拽 诪讘讬谉 专讙诇讬讜" 鈥� 讗诇讜 讘谞讬 讘谞讬讜 砖诇 讛诇诇 讛讝拽谉 砖讛诐 讛谞砖讬讗讬诐 讘讗专抓 砖诪诇诪讚讬谉 转讜专讛 讘专讘讬诐, 讗讘诇 讗讬谉 诇讛诐 住诪讻讜转 专讘讛 讻诇 讻讱 诪讟注诐 讛砖诇讟讜谞讜转 诇砖驻讜讟 讗转 讛注诐.


 讜讗讜诇诐 讛砖讗诇讛 讛讬讗: 诪讛转诐 诇讛讻讗 诪讗讬 [诪砖诐 诇讻讗谉 诪讛 讛讚讬谉], 讛讗诐 诪转谉 专砖讜转 讘讗专抓 讬砖专讗诇 诪讜注讬诇 讙诐 诇讙讘讬 讘讘诇? 讜诪砖讬讘讬诐: 转讗 砖诪注 [讘讗 讜砖诪注] 驻转专讜谉 诇讚讘专 诪诪讛 砖专讘讛 讘专 讞谞讛 讚谉 讚讬谞讗 [讚讬谉 讘讘讘诇] 讜讟注讛, 讗转讗 诇拽诪讬讛 [讘讗 诇驻谞讬] 专' 讞讬讬讗 诇砖讗讜诇 诪讛 讬注砖讛. 讗诪专 诇讬讛 [诇讜]: 讗讬 [讗诐] 拽讬讘诇讜讱 注诇讬讬讛讜 [注诇讬讛诐] 讘注诇讬 讛讚讬谉 鈥� 诇讗 转砖诇诐, 讜讗讬 [讜讗诐] 诇讗 鈥� 讝讬诇 砖诇讬诐 [诇讱 讜砖诇诐]. 讜讛讗 [讜讛专讬] 专讘讛 讘专 讞谞讛 专砖讜转讗 讛讜讛 谞拽讬讟 [专砖讜转 拽讘诇] 诪讛谞砖讬讗 砖讘讗专抓 讬砖专讗诇 讻讗砖专 讬讘讜讗专, 砖诪注 诪讬谞讛 [诇诪讚 诪讻讗谉] 讻讬 诪讛转诐 诇讛讻讗 [诪砖诐, 诪讗专抓 讬砖专讗诇, 诇讻讗谉 诇讘讘诇] 鈥� 诇讗 诪讛谞讬 [讗讬谞讛 诪讜注讬诇讛] 谞转讬谞转 讛专砖讜转. 讜诪住讻诪讬诐: 讗讻谉 砖诪注 诪讬谞讛 [诇诪讚 诪讻讗谉] 砖讻谉 讛讜讗.


 讜转讜讛讬诐:  讜讻讬 诇讗 诪讛谞讬 [诪讜注讬诇讛] 专砖讜转 讝讜? 讜讛讗 [讜讛专讬] 专讘讛 讘专 专讘 讛讜谞讗 讻讬 讛讜讛 诪讬谞爪讬 讘讛讚讬 讚讘讬 专讬砖 讙诇讜转讗 [讻讗砖专 讛讬讛 专讘 注诐 讗谞砖讬 讘讬转 专讗砖 讛讙讜诇讛] 讗诪专: 诇讗讜 诪讬谞讬讬讻讜 谞拽讬讟谞讗 专砖讜转讗 [诇讗 诪讻诐 拽讘诇转讬 专砖讜转 诇讚讜谉], 谞拽讬讟谞讗 专砖讜转讗 诪讗讘讗 诪专讬 [拽讘诇转讬 专砖讜转 诪讗讘讬 诪讜专讬, 专讘 讛讜谞讗], 讜讗讘讗 诪专讬 [讜讗讘讬 诪讜专讬] 拽讘诇 诪专讘, 讜专讘 诪专' 讞讬讬讗, 讜专' 讞讬讬讗 诪专讘讬 讬讛讜讚讛 讛谞砖讬讗 砖讘讗专抓 讬砖专讗诇. 诪砖诪注 砖拽讘诇转 专砖讜转 诪讗专抓 讬砖专讗诇 诪讜注讬诇讛 诇讘讘诇! 讜讚讜讞讬诐: 诪讻讗谉 讗讬谉 专讗讬讛, 讘诪讬诇转讗 讚注诇诪讗 [讘讚讘专讬诐 讘诇讘讚] 讛讜讗 讚讗讜拽讬诐 诇讛讜 [砖讛注诪讬讚 讗讜转诐], 砖讗诪专 讝讗转 讻讗讬讜诐 讘诇讘讚, 讜讗讬谉 诇讛讘讬讗 诪讻讗谉 专讗讬讛.


 讜砖讜讗诇讬诐:  讜讻讬 诪讗讞专 讚诇讗 诪讛谞讬 [砖讗讬谉 拽讘诇转 讛专砖讜转 讘讗专抓 诪讜注讬诇讛] 诇讘讘诇, 专讘讛 讘专 讞谞讛 专砖讜转讗 讚谞拽讟 诇诪讛 诇讬 [讗讜转讛 专砖讜转 砖拽讬讘诇 诇诪讛 诇讜], 讜诪讛 转讜注诇转 讛讬转讛 诇讜 讘拽讘诇转 专砖讜转 注诐 讬爪讬讗转讜 诇讘讘诇? 讜诪砖讬讘讬诐: 专砖讜转 讝讜 诪讜注讬诇讛 诇注讬讬专讜转 讛注讜诪讚讬诐 注诇 讛讙讘讜诇讬谉 砖讗讬谞谉 诇讙诪专讬 讘转讞讜诐 讛砖讬驻讜讟 砖诇 讘讘诇, 讜专砖讜转 诪讗专抓 讬砖专讗诇 讬驻讛 讻讜讞讛 诇讙讘讬讛诐.


讘 讜砖讜讗诇讬诐: 诪讗讬 专砖讜转讗 [诪讛 专砖讜转 讝讜] 砖专诪讝谞讜 诇讛 讘讚讘专讬谞讜? 诪住讜驻专: 讻讬 讛讜讛 谞讞讬转 [讻讗砖专 讬专讚] 专讘讛 讘专 讞谞讛 诇讘讘诇, 讗诪专 诇讬讛 [诇讜] 专' 讞讬讬讗 诇专讘讬: 讘谉 讗讞讬 讬讜专讚 诇讘讘诇, 讛讗诐 讬讜专讛? 讻诇讜诪专, 讛讗诐 谞讜转谉 讗转讛 诇讜 专砖讜转 诇讛讜专讜转 讘讚讬谞讬 讗讬住讜专 讜讛讬转专? 讗诪专 诇讜: 讬讜专讛. 讜讛讜住讬祝 诇砖讗讜诇: 讛讗诐 讙诐 讬讚讬谉? 讛讗诐 谞讜转谉 讗转讛 诇讜 专砖讜转 诇讚讜谉 砖讬讬驻讟专 诪转砖诇讜诐 讙诐 讗诐 讟注讛? 讗诪专 诇讜: 讬讚讬谉. 讛讗诐 谞讜转谉 讗转讛 诇讜 专砖讜转 砖讬转讬专 讘讻讜专讜转? 砖讘讻讜专 讘讛诪讛 讟讛讜专讛 砖谞驻诇 讘讜 诪讜诐 诪讘讬讗讬诐 讗讜转讜 诇讞讻诐, 讜讛讜讗 诪讞诇讬讟 讗诐 诪讜诐 拽讘讜注 讛讜讗, 讜诪讜转专 诇讗讻讜诇 讗讜转讜. 讗诪专 诇讜: 讬转讬专.


讘讚讜诪讛 诇讻讱 诪住讜驻专: 讻讬 讛讜讛 谞讞讬转 [讻讗砖专 讬专讚] 专讘 诇讘讘诇, 讗诪专 诇讬讛 [诇讜] 专' 讞讬讬讗 诇专讘讬: 讘谉 讗讞讜转讬 讬讜专讚 诇讘讘诇, 讛讗诐 讬讜专讛? 讗诪专 诇讜: 讬讜专讛. 讛讗诐 讬讚讬谉? 鈥� 讬讚讬谉, 讛讗诐 讬转讬专 讘讻讜专讜转? 讗诪专 诇讜: 讗诇 讬转讬专.


讘住讬驻讜专 讝讛 讬砖 讻诪讛 讚讘专讬诐 转诪讜讛讬诐, 讜砖讜讗诇讬诐: 诪讗讬 砖谞讗 诇诪专 讚拽讗 拽专讬 [讘诪讛 砖讜谞讛 砖诇讞讻诐 讝讛, 诇专讘讛 讘专 讞谞讛, 砖讛讜讗 拽讜专讗 讗讜转讜, 讗转 专' 讞讬讬讗] "讘谉 讗讞讬", 讜诪讗讬 砖谞讗 诇诪专 讚拽讗 拽专讬 [讜讘诪讛 砖讜谞讛 砖诇讞讻诐 讝讛, 诇专讘 砖讛讜讗 拽讜专讗 讗讜转讜] "讘谉 讗讞讜转讬", 讜讻讬 转讬诪讗 讛讻讬 讛讜讛 [讜讗诐 转讗诪专 砖讻讱 讛讬讛] 讛诪注砖讛, 砖讝讛 讛讬讛 讘谉 讗讞讬讜 讜讝讛 讛讬讛 讘谉 讗讞讜转讜, 讜讛讗诪专 诪专 [讜讛专讬 讗诪专 讛讞讻诐] 讘诪住讜专转: 讗讬讘讜 (讗讘讬 专讘), 讜讞谞讛 (讗讘讬 专讘讛 讘专 讞谞讛), 讜砖讬诇讗, 讜诪专转讗, 讜专' 讞讬讬讗 鈥� 讻讜诇讛讜 [讻讜诇诐] 讘谞讬 讗讘讗 讘专 讗讞讗 讻专住诇讗 诪讛诪拽讜诐 讻驻专讬 讛讜讜 [讛讬讜]. 讜讗诐 讻谉 讛专讬 讙诐 专讘 讛讬讛 讘谉 讗讞讬讜 砖诇 专' 讞讬讬讗? 讜诪砖讬讘讬诐: 专讘 讛讬讛 讘专 讗讞讜讛 讚讛讜讛 讘专 讗讞转讬讛 [讘谉 讗讞讬讜 砖讛讬讛 讙诐 讘谉 讗讞讜转讜], 讜讗讬诇讜 专讘讛 讘专 讞谞讛 讘专 讗讞讜讛 讚诇讗讜 讘专 讗讞转讬讛 [讘谉 讗讞讬讜 砖讗讬谞讜 讘谉 讗讞讜转讜], 讜诇讻谉 讛讚讙讬砖 砖讬砖 诇讜 拽讬专讘讛 谞讜住驻转 讗诇讬讜.

